## Pravilnik o sadržaju i metodologiji prikupljanja podataka za evidencije u području športa

### NN 33/1991 (4.7.1991.), Pravilnik o sadržaju i metodologiji prikupljanja podataka za evidencije u području športa

# MINISTARSTVO PROSVJETE I KULTURE

Na temelju članka 82. st. 2. Zakona o športu ("Narodne novine",
br. 59/90) Ministarstvo prosvjete i kulture na prijedlog Hrvatskog športskog
saveza donosi

## PRAVILNIK

### o sadržaju i metodologiji prikupljanja podataka za evidencije u području športa

I. OPĆE ODREDBE

Članak 1.

Ovim pravilnikom utvrđuju se sadržaj, evidencija i izvori podataka,
organi koji vode evidencije i postupak prikupljanja podataka za evidencije
u području športa.

Članak 2.

U području športa uspostavljaju se sljedeće evidencije:

1. Športskih organizacija

2. Poduzeća u području športa

3. Osoba koje obavljaju samostalnu djelatnost

4. Športaša, vrhunskih športaša i drugih članova športskih organizacija

5. Stručnih kadrova

6. Objekata

7. Sustava športskih natjecanja

8. Međunarodnih športskih aktivnosti

9. Velikih športskih priredbi

10. Znanstveno istraživačkog i stručnog rada

II. SADRŽAJ I IZVORI PODATAKA

1. Evidencija športskih organizacija

Članak 3.

Evidencija športskih organizacija sadrži popis svih društvenih športskih
organizacija i školskih športskih društava.

Članak 4.

U evidenciji športskih organizacija utvrđuju se sljedeće skupine podataka:

1. Športska grana

2. Puni naziv športske organizacije

3. Identifikator pripadnosti

4. Adresa (mjesto, ulica i broj, telefon i sl.)

5. Pravni status (podaci o osnivanju i registraciji)

6. Zaposleni radnici (broj, kvalifikecijska struktura, grupe poslova
koje obavljaju u športskoj organizaciji, vrsta zaposlenja)

7. Podaci o predsjedniku i tajniku

8. Podaci o članovima (ukupni broj, aktivni, spol)

9. Podaci o natjecanjima (rang natjecanja)

10. Podaci o objektima (vlastiti, najam, korištenje za trening i natjecanja).

Članak 5.

Podatke za evidenciju športskih organizacija dužni su dati :

1) klubovi, sekcije, aktivi i slične organizacije koje se bave jednom
granom športa, bez obzira da li imaju svojstvo pravne osobe odnosno da
li su organizacijski samostalni ili su u sastavu športskog društva ili
neke druge organizacije, a registrirani su (udruženi) u odgovarajući granski
športski savez odnosno športski savez općine (grada);

2) društva koja se bave jednom granom športa, a registrirana su (udružena)
u odgovarajući granski športski savez odnosno športski savez općine (grada).

Članak 6.

U evidenciji školskih športskih društava (osnovnog, srednjeg i visokog
obrazovanja) utvrđuju se sljedeće skupine podataka:

1. Naziv škole - obrazovne institucije

2. Adresa

3. Naziv športske organizacije

4. Identifikator pripadnosti

5. Športske grane - discipline

6. Članovi (broj, spol)

7. Stručni kadrovi (voditelji-broj, kvalifikacijska struktura)

8. Podaci o objektima.

Članak 7.

Podatke za evidenciju školskih športskih društava dužna su dati školska
športska društva, sekcije, aktivi i slične organizacije koje djeluju u
okviru odnosno pri obrazovnim ustanovama.

2. Evidencija poduzeća u području športa

Članak 9.

Evidencija poduzeća u području športa sadrži popis svih organizacija
koje su, u skladu sa zakonom, registrirane u nadležnom privrednom sudu
s djelatnosti u grani 1204 "fizička kultura i šport" (podgrupa
120410).

Članak 9.

U evidenciji poduzeća u području športa utvrđuju se sljedeće skupine
podataka:

1. Naziv (tvrtka) poduzeća

2. Adresa

3. Pravni status (vrsta organizacije, broj registarskog uloška suda,
matični broj jedinstvenog registra)

4. Djelatnost

5. Podaci o zaposlenima

6. Podaci o poslovodnom organu (direktor)

7. Podaci o objektima

8. Podaci o korisnicima.

Članak 10.

Poduzeća u području športa dužna su dati podatke za evidenciju poduzeća
u području športa.

3. Evidencija osoba koje obavljaju samostalnu športsku djelatnost

Članak 11.

Evidencija osoba koje obavljaju samostalnu športsku djelatnost obuhvača
podatke o osobama koje, u smislu Zakona o športu, obavljaju stručne poslove
u športu,

samostalno, osobnim radom a čija je djelatnost prijavljena odgovarajućem
općinskom (gradskom) organu uprave nadležnom za poslove športa.

Članak 12.

U evidenciji osoba koje obavljaju samostalnu športsku djelatnost utvrđuju
se slijedeće skupine podataka:

1. Osobni podaci (matični broj, ime i prezime, spol, datum i mjesto
rođenja, adresa prebivališta)

2. Stručna sprema u športu (nastavnik, viši trener, profesor, magistar,
doktor)

3. Stručna osposobljenost u športu (trener; instruktor, organizator
i sl.)

4. Specijalnost

5. Podaci o športskoj aktivnosti (športska grana, ostvareni rezultati)

6. Organ uprave gdje je prijavljena djelatnost (naziv, adresa)

7. Akt organa uprave o odobrenju djelatnosti (broj datum)

8. Djelatnost (vrsta poslova, naziv tvrtke)

9. Zaposleni radnici (broj, kvalifikacijska struktura) .

10. Poslovni prostor u kojem se obavlja djelatnost (adresa, vrsta -
sadržaj objekta, površina, oprema)

11. Status poslovnog prostora (osobno privatno vlasništvo, najam).

Članak 13.

Općinski (gradski) organi uprave nadležni za poslove športa dužni su
dati podatke za evidenciju osoba koje obavljaju samostalnu športsku djelatnost.

4. Evidencija športaša, vrhunskih športaša i drugih članova športskih
organizacija

Članak 14.

Evidencija športaša, vrhunskih športaša i drugih članova športskih organizacija
obuhvaća podatke o aktivnim športašima koji nemaju zvanje vrhunskog športaša,
zatim o vrhunskim športašima, koji su na temelju Jugoslavenske kategorizacije
športša razvrstani u zvanje zaslužnog športaša Jugoslavije. športaša međunarodnog
razreda, športaša saveznog razreda ili perspektivnog športaša, te podatke
o drugim članovima športske organizacije (društveni radnici, suci, treneri
i sl).

Članak 15.

U evidenciji športaša. vrhunskih športaša i drugih članova športskih
organizacija utvrđuju se sljedeće skupine podataka:

1. Športska grana

2. Disciplina

3. Osobni podaci (matični broj. ime i prezime, spol, datum i mjesto
rođenja, adresa stana)

4. Status u športskoj organizaciji (športaš, vrhunski športaš, trener,
sudac, društveni radnik i sl.)

5. Stručna sprema (vrsta, stupanj, zvanje)

6. Zanimanje (naziv radnog mjesta i radne organizacije, ako je zaposlen)

7. Naziv i adresa kluba (društva) ćiji je član

8. Kategorija športaša (pionir, kadet. junior, senior)

9. Zvanje športaša (zaslužni, međunarodni, savezni, perspektivni)

10. Status športaša (profesionalac - amater)

11. Podaci o stručnom timu koji brine o športašu

12. Sudjelovanje na natjecanjima i rezultati

13. Podaci o testiranju.

Članak 16.

Za športaše (bez zvanja vrhunskog športaša) evidencija se vodi o podacima
iz članka 15. točke od 1. do 8. ovog pravilnika.

Za vrhunske športaše (zaslužni, međunarodni, savezni i perspektivni)
evidencija se vodi o podacima iz članka 15. točke od 1. do 13. ovog pravilnika.

Za druge članove športske organizacije evidencija se vodi o podacima
iz članka 15. toćke od 1. do 7. ovog pravilnika.

Članak 17

Športske organizacije (klubovi, sekcije, aktivi. društva) dužne su dati
podatke za evidenciju športaša, vrhunskih športaša i drugih članova športskih
organizacija.

5. Evidencija stručnih kadrova

Članak 18.

Evidencija stručnih kadrova obuhvaća popis svih osoba koje obavljaju
stručne poslove u športu. u smislu Zakona o športu (poduka,u športskim
školama. programiranje i vodenje športsko-rekreativne aktivnosti. obučavanje
i osposobljavanje građana za ovladavanje športskim znanjima i vještinama,
te programiranje i vođenje treninga športaša), bez obzira da li su stekli
odgovarajuću stručnu spremu odnosno stručnu osposobljenost za obavljanje
tih poslova, te bez obzira da li taj posao rade profesionalno, uz naknadu
ili volonterski.

Članak 19.

U evidenciji stručnih kadrova utvrđuju se sljedeće skupine podataka:

1. Ime i prezime

2. Osobni podaci (matični broj, mjesto i datum rođenja, spol, adresa)

3. Stručna sprema u športu (nastavnik. viši trener, profesor, magistar,
doktor znanosti i sl.)

4. Stručna osposobljenost u športu (trener, instruktor. organizator
i sl.)

5. Specijalnost

6. Zanimanje u športu (naziv radnog mjesta)

7. Vrsta zaposlenja u športu (profesionalno, volonterski, s punim ili
pola radnog vremena, na neodređeno ili određeno vrijeme. ugovor, i sl.)

8. Radna ili društvena organizacija u području športa u kojoj radi i
adresa

9. Stručna sprema izvan športa

10. Zanimanje (naziv radnog mjesta izvan športa)

11. Radna ili druga organizacija u kojoj radi izvan športa

12. Športska grana - disciplina u kojoj radi

13. Dužina staža na stručnim poslovima u športu (profesionalno - honorarno
- volonterski)

14. Kategorija športaša sa kojima radi

15. Postignuti rezultati.

Članak 20.

Podatke za evidenciju stručnih kadrova dužni su dati:

1. Osnovne športske organizacije i školska društva za stručne kadrove
koji obavljaju stručne poslove u tim organizacijama,

2. Općinski (gradski) športski savezi za kadrove koji rade u općini
(gradu) na stručnim poslovima izvan osnovnih športskih organizacija i školskih
športskih društava,

3. Republički granski savezi i Hrvatski športski savez za kadrove koji
rade na stručnim poslovima u republičkim organizacijama i institucijama
izvan općina (grada).

6. Evidencija športskih objekata

Članak 21.

Evidencija športskih objekata obuhvaća popis objekata koji se, u smislu
Zakona o športu, smatraju športskim objektima, osim objekata koji su namijenjeni
potrebama ili kojima upravlja JNA odnosno organi unutarnjih poslova.

Članak 22.

U evidenciji športskih objekata utvrđuju se sljedeće skupine podataka:

1. Naziv objekta

2. Adresa objekta (lokacija. smještaj)

3. Imovinskopravni status, tko upravlja objektom i tko održava objekt

4. Osnovni podaci o objektu

5. Popis svih sadržaja (površine i prostori) unutar objekta (kompleksa)
s osnovnim pokazateljima veličine

6. Posebni podaci o svakom sadržaju

7. Zbirka isprava (položajni nacrt objekta, skice svih sadržaja, izvod
iz katastarskog nacrta i izvod iz zemljišnih knjiga).

Članak 23.

Podatke za evidenciju športskih objekata prikuplja općinski (gradski)
športski savez neposredno od vlasnika ili organizacije koja održava objekt
ili njime upravlja.

7. Evidencija sustava športskih natjecanja

Članak 24.

Evidencija sustava športskih natjecanja vodi se u obliku registra dokumenata
(elaborata) o utvrđenom, verificiranom sustavu natjecanja za svaku športsku
granu posebno, na III stupnju natjecanja (republička natjecanja) za koji
suglasnost daje Hrvatski športski savez

Članak 25.

U evidenciji sustava športskih natjecanja utvrđuju se sljedeće skupine
podataka:

1. Športska grana

2. Pojedinačna natjecanja

3. Ekipna natjecanja

4. Mješovita natjecanja

5. Vrsta natjecanja (ekipna ili pojedinačna u kup ili liga sustava,
turnir i sl.)

6. Način natjecanja (propozicije)

7. Broj sudionika (pojedinačno, ekipno)

8. Stručno-pedagoški i materijalni normativi koje moraju ispunjavati
sudionici odnosno organizatori natjecanja kao i drugi posebni uvjeti

9. Povezanost sa nižim odnosno višim stupnjem natjecanja (način kvalifikacija)

10. Podaci o ispunjavanju ostalih uvjeta i kriterija utvrđenih zakonom
ili općim aktom republičkog granskog saveza odnosno HŠS.

Članak 26.

Podatke za evidenciju sustava športskih natjecanja dužni su osigurati
republički granski savezi.

8. Evidencija međunarodnih športskih aktivnosti

Članak 27.

Evidencija međunarodnih športskih aktivnosti obuhvaća međunarodnu suradnju
športskih organizacija i nastupe selekcija pojedinih športskih grana u
programima međunarodne športske suradnje (natjecanja, suradnja s našim
građanima u inozemstvu, održavanje tečajeva, seminara, sudjelovanje na
međunarodnim stručnim skupovima, posjete športskih radnika) u Republici
Hrvatskoj i inozemstvu.

Članak 28.

U evidenciji međunarodnih športskih aktivnosti utvrđuju se sljedeće
skupine podataka:

a) Športska natjecanja. susreti

1. Naziv natjecanja - susreta

2. Športska grana

3. Disciplina

4. Organizator (domaćin)

5. Mjesto održavanja (zemlja, grad)

6. Vrijeme održavanja

7. Vrsta natjecanja

8. Sudionici (domaći - inozemni)

9. Ostali sudionici

10. Podaci o objektima

b) Tečajevi, seminari, kongresi i drugi stručni skupovi

1. Organizator (domaćin)

2. Mjesto održavanja (zemlja grad)

3. Vrijeme održavanja

4. Naziv tečaja, seminara kongresa i drugog stručnog skupa

5. Teme koje se obrađuju

6. Sudionici (domaći, inozemni, broj, struktura)

7. Predavači

c) Posjete športskih radnika delegacija

1. Naziv organizacije koja upućuje i prima delegaciju

2. Svrha posjete

3. Mjesto (zemlja grad)

4. Vrijeme održavanja

5. Podaci o delegaciji (broj, struktura).

Članak 29.

Podatke za evidenciju međunarodnih športskih aktivnosti dužni su dati:

1. Športske organizacije

2. Općinski športski savezi

3. Republički granski savezi

4. Hrvatski športski savez

5. Poduzeća u području športa.

9. Evidencija velikih športskih priredbi

Članak 30.

Evidencija velikih športskih priredbi obuhvaća velike športske priredbe
koje se održavaju u Republici Hrvatskoj kao što su:

1. Olimpijske igre

2. Univerzijade

3. Mediteranske igre

4. Svjetska i evropska prvenstva

5. Svjetski i evropski kupovi

6. Balkanske igre

7. Kongresi i konferencije međunarodnih športskih federacija i foruma.

Članak 31.

U evidenciji velikih športskih priredbi utvrđuju se sljedeće skupine
podataka:

1. Naziv priredbe

2. Športske grane - discipline (temekongresa ili konferencija)

3. Organizator (domaćin)

4. Mjesto održavanja

5. Vrijeme održavanja

6. Zemlje sudionice

7. Športaši - pojedinci i/ili ekipe, odnosno sudionici kongresa ili
konferencije (broj ukupno, osobni podaci)

8. Stručni kadrovi (broj, vrsta, osobni podaci)

9. Rukovodni i organizacijski kadrovi (broj, vrsta, osobni podaci)

10. Podaci o objektima (broj. naziv, vrsta objekata)

11. Rezultati

12. Elaborat o društvenoj i ekonomskoj opravdanosti održavanja priredbe

13. Programi i propozicije

14. Financijski plan

15. Završni izvještaj s financijskim pokazateljima

16. Ostali dokumenti (propagandni materijal, službeni bilteni, publikacije
i sl).

Članak 32.

Podatke za evidenciju velikih športskih priredbi dužni su dati organizatori
priredbi.

10. Evidencija znanstvenoistraživačkog i stručnog rada

Članak 33.

Evidencija znanstvenoistraživaćkog i stručnog rada obuhvaća znanstvene
i stručne radove, završne ili u izradi, u području športa koji se realiziraju
u Republici Hrvatskoj ili u njihovoj realizaciji sudjeluju znanstvenici
i stručnjaci iz Republike Hrvatske, a naročito:

1. Monografije

2. Doktorske disertacije

3. Magistarski radovi

4. Bibliografije

5. Leksikone

6. Rječnike

7. Enciklopedijske članke

8. Udžbenike

9. Priručnike

10. Skripta

11. Znanstvene i stručne članke

12. Znanstvene i stručne studije ili projekte

13. Elaborate

14. Izvještaje

15. Ekspertize

16. Prikaze

17. Recenzije.

Članak 34.

U evidenciji znanstvenoistraživačkog i stručnog rada utvrđuju se sljedeće
skupine podataka:

1. Autor - autori (osobni podaci. znanstvenoistraživačka identifikacija)

2. Naslov rada

3. Klasifikacija i kategorizacija rada

4. Znanstvena oblast, područje i disciplina

5. Naručilac rada

6. Sufinancijeri

7. Da li je rad objavljen i gdje

8. Sadržaj rada

9. Sažetak (i ključne riječi)

10. Institucija u kojoj je izrađen rad

11. Podaci o recenzentima.

Članak 35.

Podatke za evidenciju znanstvenoistraživačkog i stručnog rada dužni
su dati:

1. Znanstvenoistraživačke institucije

2. Športske organizacije

3. Arhivi

4. Biblioteke

5. Referalni centri

6. Ostale institucionalizirane dokumentacijske. informacijske i komunikacijske
službe.

III. ORGANI KOJI VODE EVIDENCIJE U PODRUČJU ŠPORTA

Članak 36.

Hrvatski športski savez je organizacija nadležna za prikupljanje i obradu
podataka za ukupne evidencije u području športa, propisane Zakonom o športu
i ovim pravilnikom. na teritoriju Republike Hrvatske.

Općinski i gradski športski savezi dužni su obraditi podatke za evidencije
u području športa u skladu sa svojom teritorijalnom nadležnosti.

Republički granski savezi dužni su obraditi podatke za evidencije u
području športa iz športske grane za koju su nadležni.

Organizacije, koje su temeljem ovog pravilnika. dužne davati podatke
za evidencije u području športa (izvori podataka) dužne su prikupljati
podatke koji se odnose na njih.

IV. POSTUPAK PRIKUPLJANJA PODATAKA

Članak 37.

Evidencije u području športa vode se u odgovarajućem broju primjeraka
koji se pohranjuju u:

1. Organizaciji koja je, temeljem ovog pravilnika, dužna davati podatke
za evidencije u području športa (izvor podataka),

2. Općinskom (gradskom) športskom savezu, odnosno republičkom granskom
savezu, ovisno o vrsti evidencije i utvrđenim izvorima podataka,

3. Hrvatskom športskom savezu (sve evidencije).

Članak 38.

Prikupljanje podataka za evidencije u području športa obavljat će se
metodom anketiranja, upitnicima ili anketnim listovima (obrascima).

Obrada prikupljenih podataka obavljat će se metodom statističke analize
pomoću elektroničkog raćunala, osim dijela podataka iz članka 22. (nacrti,
skice, izvodi iz katastra i sl.). svih podataka iz članka 25. i dijela
podataka iz članka 31. ovog pravilnika (elaborati. propozicije, publikacije
i sl.), koji se obrađuju konvencionalnom neautomatiziranom metodom.

Članak 39.

Ažuriranje svih podataka utvrđenih ovim pravilnikom obavlja se prema
potrebi, a najmanje dva puta godišnje.

Članak 40.

Podaci iz članka 15. točka 13. ovog pravilnika koji se odnose na zdravstvene,
psihofizičke sposobnosti i osobine su povjerljive prirode, te se korisnicima
mogu uručivati samo osobno.

Hrvatski športski savez dužan je svojom metodološkom uputom odrediti
tko ima pravo pristupa podacima iz st. 1. ovog članka kao i način njihova
korištenja.

Ostali podaci utvrđeni ovim pravilnikom nisu povjerljive prirode, te
ge mogu distribuirati poštom i publicirati.

Članak 41.

Nomenklaturu sadržaja i obrasce potrebne za vođenje evidencija, propisanih
Zakonom o športu i ovim pravilnikom, utvrđuje Hrvatski športski savez.

Članak 42.

Hrvatski športski savez donijet će metodološke upute za uspostavljanje,
održavanje i razvoj sistema pojedinih evidencija u području športa.

Metodološke upute Hrvatskog športskog saveza sadrže:

1. Nosioce aktivnosti odgovorne za prikupljanje, obradu i izradu evidencije

2. Program rada - faze u provođenju evidencije

3. Rokove za provođenje pojedinih postupaka-aktivnosti iz programa rada

4. Oblik i sadržaj upitnika - obrazaca za prikupljanje podataka

5. Način i postupke distribucije obrazaca. prikupljanja i obrade podataka

6. Način zaštite informacijske baze s preciznim uputama o osobama ovlaštenim
za davanje informacija, pretraživanje i ažuriranje podataka, kao i korištenje
informacija i podataka koji imaju povjerljiv karakter.

7. Financijska sredstva za provođenje evidencije.

Članak 43.

Sve organizacije koje su, temeljem ovog pravilnika, utvrđene osnovnim
nosiocem informacija (izvorom podataka) dužne su prijavu za upis promjene
podataka iz evidencije podnijeti u roku 30 dana od dana nastanka promjene.
odnosno u roku utvrđenim uputom iz članka 42. ovog pravilnika. organima
iz članka 36. st. 1, 2. i 3. ovog pravilnika.

Članak 44.

Ovaj pravilnik stupa na snagu osmog dana od dana objave u "Narodnim
novinama".

Klasa: 620-01/91-01-17

Urbroj : 532-04/2-91-02

Zagreb. 20. svibnja 1991

Ministar prosvjete

**prof. dr. Vlatko Pavletić, v. r.**

Pravilnik, NN 33/1991-906
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)